РЕПУБЛИКА СРБИЈА

НАРОДНА СКУПШТИНА

Одбор за заштиту животне средине

20 Број: 06-2/181-12

22. септембар 2012. године

Б е о г р а д

ЗАПИСНИК

ШЕСТЕ СЕДНИЦЕ ОДБОРА ЗА ЗАШТИТУ ЖИВОТНЕ СРЕДИНЕ,

ОДРЖАНЕ 22. СЕПТЕМБРА 2012. ГОДИНЕ

 Седница је почела у 10,00 часова.

 Седницом је председавала Милица Војић Марковић, председник Одбора.

 Седници су присуствовали чланови Одбора: Бранислав Блажић, Биљана Илић Стошић, Јелена Мијатовић, Александра Томић, Ивана Динић.

 Седници Одбора присуствовали су заменици чланова Одбора: Миле Спировски, Момо Чолаковић (заменик Константина Арсеновића) и Невена Стојановић (заменик Зорана Васића).

 Седници нису присуствовали чланови Одбора: Константин Арсеновић, Дејан Николић, Јудита Поповић, Бошко Ничић, Зоран Васић, Оливер Дулић, Иван Карић, Гордана Чомић, Љубан Панић и Живојин Станковић.

 Седници су присуствовали и Тони Петровић, саветник министра енергетике, развоја и животне средине, Зоран Ибровић, начелник Одељења за хамонизацију прописа у области животне средине у Министарству и Гордана Петковић, виши саветник за развој система заштите животне средине у Министарству енергетике, развоја и животне средине.

 На предлог председника Одбора Милице Војић Марковић, предложени **дневни ред** је **допуњен** тачком која гласи: „Подношење Исправке амандмана Одбора на члан 15. Предлога закона о изменама Закона о хемикалијама, који је Одбор поднео 21. септембра 2012. године“.

Одбор је једногласно усвојио следећи

Д н е в н и р е д :

1. Повлачење амандмана Одбора за заштиту животне средине на чл. 7, 8. и 10. Предлога закона о изменама Закона о заштити од јонизујућих зрачења и нуклеарној сигурности, које је Одбор поднео 21. септембра 2012. и подношење Исправке амандмана које је Одбор поднео 20. септембра 2012. године на чл. 7, 8. и 10;
2. Подношење Исправке амандмана Одбора на члан 15. Предлога закона о изменама Закона о хемикалијама, који је Одбор поднео 21. септембра 2012. године.

Прва тачка дневног реда - **Повлачење амандмана Одбора за заштиту животне средине на чл. 7, 8. и 10. Предлога закона о изменама Закона о заштити од јонизујућих зрачења и нуклеарној сигурности, које је Одбор поднео 21. септембра 2012. и подношење Исправке амандмана које је Одбор поднео 20. септембра 2012. године на чл. 7, 8. и 10.**

 Председник Одбора Милица Војић Марковић објаснила је члановима Одбора да је Одбор 20. септембра 2012. године поднео амандмане на овај предлог закона, а затим 21. септембра 2012. године поново поднео амандмане на чл. 7, 8. и 10. овог предлога закона. С обзиром да је Одбор поднео два амандмана на чл. 7, 8. и 10, потребно је објединити садржине поднетих амандмана на ове чланове. То се може урадити само ако Одбор повуче амандмане које је 21. септембра 2012. године поднео на чл. 7, 8. и 10. и поднесе исправку амандмана поднетих 20. септембра 2012. године. На овај начин, решења предложена амандманима од 20. септембра и амандманима од 21. септембра биће обједињена у амандманима са исправком.

С обзиром да није било расправе о овој тачки дневног реда, Одбор је, **једногласно**, **прихватио предлог** председника Одбора Милице Војић Марковић да Одбор **повуче амандмане** које је поднео дана **21. септембра 2012. године** на **чл. 7, 8. и 10. Предлога закона о изменама Закона о заштити од јонизујућих зрачења и нуклеарној сигурности** и да поднесе **Исправке амандмана** које је на овај предлог закона Одбор поднео **дана 20. септембра 2012. године**.

Друга тачка дневног реда - **Подношење Исправке амандмана Одбора на члан 15. Предлога закона о изменама Закона о хемикалијама, који је Одбор поднео 21. септембра 2012. године**

Гордана Петковић је објаснила члановима Одбора разлоге због којих је потребно извршити исправку амандмана Одбора. Навела је да у члану 15. Предлога закона треба додати ст. 2, 3. и 4. којима се врши усаглашавање са одредбама у којима је измењено овлашћење Агенције у овлашћење Министарства, што се рефлектује и на одлучивање у поступку по жалби.

 С обзиром да о овој тачки дневног реда није било расправе, Одбор је, **једногласно**, **прихватио предлог** председника Одбора Милице Војић Марковић да Одбор **поднесе Исправку амандмана на члан 15. Предлога закона о изменама Закона о хемикалијама,** који је Одбор поднео дана **21. септембра 2012. године**.

Седница је завршена у 10,05 часова.

 СЕКРЕТАР ПРЕДСЕДНИК

 Милица Башић Милица Војић Марковић